**CONTRACT DE SERVICII**

**Nr. \_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_ din \_\_\_\_\_\_\_\_\_\_\_2024**

1. ***Preambul***

În temeiul Legii 98/2016 privind achizițiile publice cu modificările și completările ulterioare s-a încheiat prezentul contract de servicii, între:

**UAT JUDEŢUL CLUJ**, cu sediul în Cluj Napoca, Calea Dorobanţilor, nr. 106, cod poştal 400609, Telefon : 0372-640060, Fax : 0372-640074, [www.cjcluj.ro](http://www.cjcluj.ro/), e-mail: [cjc@cjcluj.ro](mailto:cjc@cjcluj.ro), cod fiscal: 4288110, cont trezorerie RO41TREZ24A840301580102X deschis la Trezoreria municipiului Cluj - Napoca, reprezentată legal prin Preşedintele Consiliului Județean Cluj - **dl. ALIN TIȘE**, în calitate de **achizitor,** pe de o parte

**şi**

**………………………………………..SRL** cu sediul în ……………………………………, str. ………………………… nr. ……………………, jud …………………….., telefon/fax: …………………………….., număr de înmatriculare ………………………………, cod fiscal RO…………………………………, cont Trezorerie RO…………………………………, reprezentată prin domnul **……………………………………………….** în calitate de **prestator**, pe de altă parte.

1. ***Definiții***

În prezentul Contract următorii termeni vor fi interpretați astfel:

1. ***“Părțile contractante*” –** suntachizitorul și prestatorașa cum sunt acestea numite în prezentul contract.
2. ***„Achizitor”* –** este beneficiarul serviciilor de proiectare în baza Contractului, precum şi succesorii legali ai acestuia. Achizitor are același înțeles cu Autoritatea Contractantă în înțelesul legislației achizițiilor.
3. **„*Prestator”* –** este persoana juridică/ fizică sau orice asociere de persoane juridice, legal constituită, responsabilă cu realizarea obiectului Contractului.
4. ***„Contract”*** – acordul de voință cu titlu oneros, asimilat, potrivit legii, actului administrativ, încheiat în scris între unul sau mai mulți operatori economici, numit prestator și una ori mai multe autorități contractante, numit achizitor în vederea îndeplinirii integrale și corespunzătoare a tuturor obligațiilor sale asumate prin Contract.

**e) *„Prețul Contractului*”** – prețul plătibil Prestatorului de către Achizitor, în baza Contractului, pentru îndeplinirea integrală și corespunzătoare a tuturor obligațiilor sale asumate prin Contract.

***f) „Standard***” – orice reglementare sau specificație tehnică adoptată ca standard internațional, standard european sau standard național de către un organism de standardizare recunoscut, pentru aplicare repetată sau continuă, în conformitate cu care se întocmește documentația tehnică, în fiecare fază de proiectare și se execută lucrările de construcție, obligatoriu pentru calitatea lucrărilor executate.

***g) “Specificații tehnice*” -** cerințe, prescripții, caracteristici de natură tehnică ce permit fiecărui produs, serviciu sau lucrare să fie descris, în mod obiectiv, într-o manieră corespunzătoare îndeplinirii necesității autorității contractante.

**h) „*Forța majoră”*** – orice eveniment extern, imprevizibil, absolut invincibil și inevitabil, care împiedică să fie executate obligațiile ce le revin părților, care nu poate fi creat, controlat sau modificat de către una dintre Părți, care nu este urmarea faptei acesteia sau a persoanelor pentru care aceasta este ținută a răspunde, eveniment sau circumstanță pe care Părțile nu ar fi putut să le prevadă înainte, care nu pot fi atribuite vreunei Părți și care, odată apărute, nu au putut fi evitate sau depășite de către Părți, potrivit prezentului contract și sunt constatate de o autoritate competentă.

***i) “Subcontractant’* –** înseamnă orice operator economic care nu este parte a prezentului contract și care executa/prestează și/sau furnizează anumite părți ori elemente ale serviciilor/lucrărilor sau ale construcției ori îndeplinesc activități care fac parte din obiectul prezentului contract răspunzând în fata prestatorului de organizarea și derularea tuturor etapelor necesare în acest scop.

**j) “P*enalitate contractuală”* –** despăgubirea stabilită în contractul de prestări servicii ca fiind plătibilă de către una din părțile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligațiilor din contract.

***k) “Proiect” –*** înseamnă totalitatea pieselor scrise si desenate, precum si variantele electronice (scanate si editabile) elaborate, editate, și dispuse într-o forma coerenta de către prestator, absolut necesare si suficiente pentru realizarea in condițiile legislației romane a obiectivului de investiții oricare etapa prevăzută in conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice.

***l) „Proces-verbal de recepţie”*** – este documentul în care se constată îndeplinirea obligaţiilor contractuale ale prestatorului faţă de achizitor privind întocmirea documentaţiilor.

***m) „Detaliile de execuție”*** – constituie parte integrantă a proiectului şi explicitează soluțiile de alcătuire, asamblare, executare, montare și alte asemenea operațiuni privind părți/elemente de construcție ori de instalații aferente acesteia și indică dimensiuni, materiale, tehnologii de execuție, precum și legături între elementele constructive structurale/nestructurale ale obiectivului de investiții.

***n) „Servicii de proiectare”*** – serviciile de proiectare.

**o) “*Proiectant”* –** este elaboratorul proiectului. Acesta poate fi prestatorul însuși sau un subcontractant al acestuia**.**

***p) “Obiectiv de investiții”* –**rezultatul scontat la investirea de capital pe timp limitat, ca urmare a realizării unuia sau mai multor obiecte de investiții, situate pe un amplasament distinct delimitat, care asigură satisfacerea cerințelor formulate de beneficiarul investiției și de investitor; în sintagma "obiectiv de investiții" se cuprinde, după caz, obiectivul nou de investiții, obiectivul mixt de investiții sau intervenție la construcția existentă.

***q) “Zi” –*** zi calendaristică; an - 365 de zile.

***r) “Neconformitate”*** – este execuţia de slabă calitate sau deficienţe care încalcă siguranţa, calitatea sau cerinţele tehnice şi/sau profesionale prevăzute de prezentul contract care fac rezultatele prestării serviciilor necorespunzătoare scopurilor acestora, astfel cum sunt prevăzute în prezentul contract, precum şi orice abatere de la cerinţele şi de la obiectivele stabilite

***s) “daune-interese”*** – despăgubirile băneşti, reprezentând repararea prejudiciilor cauzate prin neexecutarea ori executarea defectuoasă sau cu întârziere a obligaţiilor contractuale

***t) “Prejudiciu”*** – consecinţele păgubitoare suportate ca urmare a neexecutării, executării cu întârziere sau necorespunzătoare a obligaţiilor contractuale

***u) “Conflictul de interese”*** – orice eveniment care influenţează capacitatea prestatorului de a exprima o opinie profesională obiectivă şi imparţială sau care îl împiedică pe acesta, în orice moment, să acorde prioritate intereselor achizitorului sau interesului public general al proiectului, orice motiv în legătură cu posibile contracte în viitor sau în conflict cu alte angajamente, trecute sau prezente, ale prestatorului. Aceste restricţii sunt de asemenea aplicabile oricăror subcontractanţi, salariaţi şi experţi ce acţionează sub autoritatea şi controlul prestatorului.

***3.******Interpretări***

**3.1.** În prezentul contract, cu excepția unei prevederi contrare, cuvintele la forma singular vor include forma de plural și vice versa, acolo unde acest lucru este permis de context.

**3.2.** Termenul "zi" ori "zile" sau orice referire la zile reprezintă zile calendaristice, daca nu se specifică in mod diferit.

**3.3.** Clauzele prezentului contract se interpretează unele prin altele, dând fiecăreia înțelesul ce rezultă din ansamblul contractului, conform art 1267 din noul Cod civil aprobat prin Legea 287/2009.

**3.4.** Interpretarea clauzelor îndoielnice se va face in conformitate cu art 1268 din noul Cod civil aprobat prin Legea 287/2009.

**3.5.** Dacă, după aplicarea regulilor de interpretare prevăzute la art 1267, 1268 din noul Cod civil si la punctele 3.3, 3.4 din prezentul contract, acesta din urma rămâne neclar, clauzele contractuale se interpretează în favoarea celui care se obligă.

***4. Obiectul contractului***

**4.1.** Obiectul contractului îl reprezintă: ***…………………………………………………………………………………..*** conform cerințelor din documentația de atribuire șiîn conformitate cu oferta prezentată și asumată, aferentă prezentului contract.

**4.2.** Achizitorul se obligă să plătească preţul convenit în prezentul contract pentru serviciile prestate în mod corespunzător şi în deplină concordanţă cu termenii şi condiţiile prezentului Contract, precum şi cu prevederile legale aplicabile.

**4.3** Prestatorul se obligă să presteze serviciile prevăzute în prezentul contract în conformitate cu oferta prezentată şi caietul de sarvici şi să transmită achizitorului documentele elaborate în numărul de exemplare şi formatul stabilit prin Caietul de sarcini şi prin prezentul contract

**4.4** Toate drepturile patrimoniale de autor ce derivă din obiectul contractului se transferă şi devin proprietatea achizitorului, potrivit art. 11

***5. Prețul contractului***

**5.1.** Prețul convenit pentru îndeplinirea contractului, plătibil prestatorului de către achizitor, este de **………………………………..,……..** lei, la care se adaugă TVA, conform legislației în vigoare.

***6. Ajustarea prețului contractului***

**6.1.** Pentru serviciile prestate, sumele datorate de achizitor prestatorului sunt cele declarate în propunerea financiară, anexă la contract. Preţul prezentului contract este ferm pe întreaga durată de executare a contractului şi nu este supus vreunei ajustări sau actualizări. Astfel, ofertantul îşi va asigura pe toată perioada de executare a contractului toate resursele, materiale şi umane, astfel încât să se încadreze în preţul contractului, declarat în propunerea sa financiară.

***7. Durata contractului***

**7.1.** Durata de prestare a serviciilor este de **35 de zile de la data emiterii ordinului de prestare**.

**7.2.** Durata contractului se poate prelungi, prin act adițional, în situațiile prevazute actele normative.

***8. Documentele contractuale***

**8.1.** Documentele contractului sunt:

a) documentația de atribuire și clarificările survenite pe parcursul derulării achiziției;

b) propunerea tehnică;

c) propunerea financiară;

d) graficul de prestare;

e) lista subcontractanților, dacă este cazul (acordul de subcontractare);

f) contractele de asociere, dacă este cazul;

g) angajamentul ferm de susținere din partea unui terț, dacă este cazul.

h) garanția de bună execuție (daca este cazul);

i) asigurarea profesională

**8.2.** Documentele enumerate la art. 8.1 se constituie în anexe la prezentul contract și fac parte integrantă din aceasta.

**8.3.** În cazul oricărei contradicții între documentele enumerate la art. 8.1 prevederile lor vor prevala în conformitate cu succesiunea de la art. 8.1.

***9. Standarde***

**9.1.** Serviciile prestate în baza Contractului vor respecta standardele, normativele și legislația în vigoare.

**9.2** Prestatorul garantează că la data recepţiei, serviciile prestate vor avea calităţile declarate de către acesta, vor corespunde reglementărilor tehnice în vigoare şi nu vor fi afectate de vicii care ar diminua sau ar anula posibilitatea de utilizare

***10.******Caracterul de document public***

**10.1.** Accesul persoanelor la informațiile din Contract se realizează cu respectarea termenelor și procedurilor prevăzute de reglementările legale privind liberul acces la informațiile de interes public și nu poate fi restricționat decât în măsura în care aceste informații sunt clasificate sau protejate de un drept de proprietate intelectuală, potrivit legii.

***11. Drepturi de proprietate intelectuală***

**11.1.** În relația dintre Părți, Prestatorul își va păstra dreptul de autor și alte drepturi de proprietate intelectuală/industriala asupra Documentelor de prezentate/alte documente elaborate de către acesta (sau în numele acestuia) până la aprobarea si plata lor de către Achizitor, dată la care devin proprietatea acestuia.

**11.2.** De la data aprobării, recepționării si plații lor de către Achizitor, Prestatorul cesionează drepturile sale către achizitor. Cesiunea este exclusiva si operează de drept.

**11.3.** Se consideră că (prin semnarea Contractului) Prestatorul autorizează Achizitorul sa copieze, sa folosească și sa transmită Documentele de prezentate/alte documente elaborate de către Prestator (sau în numele acestuia), inclusiv modificările aduse acestora.

**11.4.** Prestatorul nu va publica articole referitoare la serviciile care fac obiectul prezentului contract si nu va face referire la aceste servicii în cursul executării altor servicii pentru terți si nu va divulga nicio informație furnizata de beneficiar, fără acordul scris prealabil al acestuia.

**11.5.** Orice rezultate ori drepturi, inclusiv drepturi de autor sau alte drepturi de proprietate intelectuala ori industriala, dobândite în executarea contractului de servicii vor fi proprietatea exclusiva a beneficiarului, care le va putea utiliza, publica, cesiona ori transfera așa cum va considera de cuviință, fără limitare geografica ori de alta natura.

**11.6** Prestatorul are obligația de a despăgubi Achizitorul împotriva oricăror:

a) reclamații și acțiuni în justiție ce rezultă din încălcarea unor drepturi de proprietate intelectuală (brevete, programe, mărci înregistrate etc.), în legătură cu prestarea serviciilor; și

b) daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea documentației emise de către Achizitor.

***12. Garanția de bună execuție a contractului de servicii  - Nu se solicita pentru prezentul contract.***

***13.* *Responsabilitățile prestatorului***

**13.1.(1)** Prestatorul are obligația de a presta, in condițiile legislației române, serviciile prevăzute în Contract cu profesionalismul și promptitudinea cuvenite angajamentului asumat.

**(2)** Prestatorul are obligația de a supraveghea prestarea serviciilor, de a asigura resursele umane, materiale, echipamentele sau altele asemenea, cerute de și pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din Contract și Caietul de sarcini.

**13.2. (1)** Prestatorul este pe deplin responsabil pentru prestarea serviciilor în conformitate cu Contractul de prestare convenit şi Caietul de sarcini. Totodată este răspunzător atât de siguranța tuturor operațiunilor și metodelor de prestare utilizate, cât și de calificarea personalului folosit pe toată durata Contractului.

**(2)** Prestatorul are obligația de a se asigura ca toate tipurile de activități ce fac obiectul contractului sunt executate/prestate/furnizate de personal autorizat/certificat/atestat conform solicitărilor legale din domeniul contractului.

**(3**) Prestatorul are obligația de a se asigura ca personalul utilizat in executarea contractului va avea calificarea, competenta si experiența corespunzătoare pentru domeniile de activitate ca fac obiectul contractului.

**(4)** Răspunderea pentru executarea obiectului contractului cu personal atestat/calificat/autorizat și în deplină conformitate cu alin 2, 3 ale prezentului articol și cu legislația care reglementează obiectul contractului revine Prestatorului.

**(5)** Prestatorul are obligația de a se asigura că în calitate de persoana juridică deține toate autorizațiile/cerificările/atestatele prevăzute de lege ca obligatorii pentru a putea executa toate activitățile care fac obiectul contractului.

**(6)** Nu vor putea fi percepute plăți suplimentare pentru îndeplinirea obligațiilor prevăzute la alin 2, 3, 4, 5 ale prezentului articol, acestea fiind considerate incluse în prețul ofertat.

**13.3.** Prestatorul va depune toate diligențele necesare și va acționa în cel mai scurt timp posibil, pentru a da curs solicitărilor venite din partea Achizitorului, solicitări ce rezultă din natura prezentului Contract, inclusiv dar fără a se limita la obligația ce ii revine de a răspunde la solicitările de clarificare ale Achizitorului ca urmare a derulării procedurilor de atribuire a căror documentație de atribuire conține documentațiile tehnico economice livrate in baza prezentului contract. Pe parcursul derulării procedurilor de atribuire, termenele de răspuns la solicitări nu vor depăși 2 zile lucrătoare si după caz, nu vor pune Achizitorul in situația de a încălca termenele și condițiile prevăzute de legislația privind achizițiile publice.

**13.8. Obligații privind Codul de conduita**

**(1)** Prestatorul va acționa întotdeauna loial, imparțial și ca un consilier de încredere pentru Achizitor conform regulilor și/sau codului de conduită al profesiei sale, precum și cu discreția necesară. Se va abține să facă afirmații publice în legătură cu serviciile prestate fără să aibă aprobarea prealabilă a achizitorului, precum și să participe în orice activități care sunt în conflict cu obligațiile sale contractuale în raport cu acesta. Nu va angaja Achizitorul în niciun fel, fără a avea acordul prealabil scris al acestuia și va prezenta această obligație în mod clar terților, dacă va fi cazul.

**(2)** Când Prestatorul sau oricare din subcontractanții săi, personalul, experții, agenții sau subordonații săi se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilități ori comisioane în scopul de a determina ori recompensa îndeplinirea sau neîndeplinirea oricărui act sau fapt privind prezentul contract sau orice alt contract încheiat cu Achizitorul, ori pentru a favoriza sau defavoriza orice persoană în legătură cu prezentul contract sau cu orice alt contract încheiat cu acesta, Achizitorul poate decide încetarea prezentului contract conform prevederilor prezentului contract, fără a aduce atingere niciunui drept anterior dobândit de furnizor.

**(3)** Plățile către Prestator aferente Contractului vor constitui singurul venit ori beneficiu ce poate deriva din acesta, și atât Prestatorul cât și personalul său salariat ori contractat, inclusiv conducerea sa și salariații din teritoriu, nu vor accepta niciun comision, discount, alocație, plată indirectă ori orice altă formă de retribuție în legătură cu sau pentru executarea obligațiilor din prezentul contract.

**(4)** Prestatorul nu va avea niciun drept, direct sau indirect, la vreo facilitate sau comision cu privire la orice bun sau procedeu brevetat sau protejat utilizate în scopurile Contractului, fără aprobarea prealabilă în scris a Achizitorului.

**(5)** Îndeplinirea Contractului nu va genera cheltuieli comerciale neuzuale. Dacă apar totuși astfel de cheltuieli, Contractul poate înceta conform prezentului contract. Cheltuielile comerciale neuzuale sunt comisioanele care nu sunt menționate în prezentul contract sau care nu rezultă dintr-un contract valabil încheiat referitor la acesta, comisioanele care nu corespund unor servicii/lucrări executate și legitime, comisioanele plătite unui destinatar care nu este în mod clar identificat sau comisioanele plătite unei societăți care potrivit tuturor aparențelor este o societate interpusă.

**(6)** Prestatorul va furniza Achizitorului, la cerere, documente justificative cu privire la condițiile în care se execută prezentul contract. Achizitorul va efectua orice documentare sau cercetare la fața locului pe care o consideră necesară pentru strângerea de probe în cazul oricărei suspiciuni cu privire la existența unor cheltuieli comerciale neuzuale.

**13.9. Obligații privind Conflictul de interese**

**(1)** Prestatorul va lua toate masurile necesare pentru a preveni ori stopa orice situație care ar putea compromite executarea obiectiva si imparțială a prezentului contract. Conflictele de interese pot apărea in mod special ca rezultat al intereselor economice, afinităților politice ori de naționalitate, al legăturilor de rudenie ori afinitate, sau al oricăror alte legături ori interese comune. Orice conflict de interese apărut în timpul îndeplinirii prezentului contract trebuie notificat in scris achizitorului, in termen de 5 zile de la apariția acestuia.

**(2)** Prestatorul se va asigura ca personalul sau, salariat sau contractat de el, inclusiv conducerea si salariații din teritoriu, nu se afla într-o situație care ar putea genera un conflict de interese. Prestatorul va înlocui, in termen de 5 zile si fără vreo compensație din partea Achizitorului, orice membru al personalului sau salariat ori contractat, inclusiv conducerea ori salariații din teritoriu, care se regăsește într-o astfel de situație.

**(3)** Prestatorul nu are dreptul de a angaja, în scopul îndeplinirii prezentului contract de achiziție publică, persoane fizice sau juridice care au fost implicate în procesul de verificare/ evaluare a candidaturilor/ofertelor depuse în cadrul aplicării procedurii de atribuire aferente acestuia, pe parcursul unei perioade de cel puțin 12 luni de la încheierea contractului, sub sancțiunea nulității contractului respectiv pentru cauza imorală.

**13.10. Obligații privind Legislația Muncii si Programul de lucru**

**(1)** Prestatorul va respecta întreaga legislație a muncii care se aplica personalului, inclusiv legislația in vigoare privind angajarea, programul de lucru, sănătate, securitatea muncii, asistenta sociala, emigrare si repatriere, si ii va asigura acestuia toate drepturile legale.

**(2)** Prestatorul va asigura niveluri de salarizare si condiții de munca care nu vor fi inferioare celor stabilite in cadrul ramurii de activitate in care se desfășoară lucrarea.

**(3)** Prestatorul ii va obliga pe angajații săi sa se conformeze tuturor legilor in vigoare, inclusiv celor legate de securitatea muncii.

**(4)** Achizitorul nu răspunde de eventualele diferențe între salariile/preturile/tarifele/ manopera declarata în oferta cu care a fost declarat câștigător si salariile înregistrate la ITM constatate de organele cu atribuții de control.

***14. Responsabilitățile achizitorului***

**14.1.** Achizitorul are obligația de a pune la dispoziția Prestatorului orice facilități și/sau informații pe care acesta le consideră necesare pentru îndeplinirea Contractului.

**14.2.** Achizitorul, pe parcursul derulării contractului de achiziție publica, are obligaţia de a se implica activ, prin reprezentanții săi, pentru a rezolva toate problemele ce pot apărea pe întreaga durata a prestării serviciilor care sunt in responsabilitatea beneficiarului si de care depind îndeplinirea obligațiilor contractuale ale prestatorului.

**14.3.** Achizitorul are obligația de a furniza Prestatorului toate documentele privind obiectul contractului, pe care le deține conform prevederilor legale, dacă nu s-a prevăzut altfel în Caietul de sarcini.

***15. Recepție și verificări***

**15.1.** Achizitorul are obligația de a verifica modul de prestare a serviciilor și furnizare a documentelor predate de prestator, pentru a stabili conformitatea lor cu legislația în vigoare si cu prevederile prezentului contract.

**15.2.** Susținerea documentațiilor întocmite, în toate ședințele de avizare / recepție, de către prestator, este gratuită și obligatorie.

**15.3**. Recepția serviciilor se va face pe baza documentației întocmite de către Prestator, care încheie un proces-verbal de predare, având anexat și un borderou cu piesele scrise și desenate, numărul lor și alte date și elemente necesare.

**15.4.** Documentațiile vor fi elaborate în limba română şi predate atât în format tipărit cât și electronic conform cerintei din caietul de sarcini

***16. Începere, finalizare, întârzieri, sistare***

**16.1.**  Prestatorul are obligația de a începe prestarea Serviciilor la data emiterii ordinului de prestare.

**16.2.**  Serviciile prestate în baza Contractului trebuie finalizate în termenul convenit de părți, conform prezentului Contract.

**16.3.** Cu excepția prevederilor de la art. 21 si în afara cazului în care achizitorul este de acord cu o prelungire a termenului de prestare, orice întârziere în îndeplinirea Contractului dă dreptul Achizitorului de a solicita penalități Prestatorului potrivit prevederilor art. 19.

***17. Modalități de plată***

**17.1.** Plata se va efectua în lei în conformitate cu dispozițiile art. 5 ”Prețul Contractului” și a caietului de sarcini.

**17.2.** Pentru serviciile prestate, Prestatorul va emite factură.

**17.3.** Achizitorul va verifica factura emisă în termen de 15 zile de la înregistrarea acesteia la sediul Achizitorului, iar în cazul în care consideră necesar, va solicita precizări sau informații suplimentare.

**17.4.** Achizitorul nu acordă avans Prestatorului.

**17.5.** Achizitorul va refuza factura sau va solicita modificarea facturii, după cum va considera necesar, în cazul în care serviciile facturate nu au fost prestate, nu au fost prestate corespunzător ori integral, dacă documentele anexate nu sunt corespunzătoare sau complete, factura nu conține toate informațiile necesare, ori nu corespunde sub orice aspect condițiilor prevăzute în prezentul Contract.

***18. Modificări și amendamente***

**18.1.** Modificarea contractului de achiziție publica, în cursul perioadei sale de valabilitate, se face prin act adițional la prezentul contract in condițiile dreptului comun.

**18.2.** Contractul poate fi modificat fără organizarea unei noi proceduri de atribuire, atunci când modificările, indiferent de valoarea lor, nu sunt substanțiale, în condițiile art. 221 din Legea nr. 98/2016.

**18.3**. Orice modificare a prezentului contract se face numai în scris, cu acordul părților contractante, prin act adițional, cu respectarea dispozițiilor înscrise în art. 221 din Legea nr. 98/2016.

**18.4**. Partea care solicită modificări contractuale are obligația de a notifica cealaltă parte, în scris, în termen de maxim 5 zile de la data la care a intervenit situația care conduce la modificarea contractului.

**19. Penalități, daune-interese**

**19.1. .** - În cazul în care, din vina sa exclusivă, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului penalităţi, o sumă echivalentă cu o cotă procentuală de 0,1% pe zi de întârziere din valoarea serviciilor neexecutate, până la îndeplinirea efectivă a obligaţiilor.

**19.2.** - În cazul în care achizitorul nu onorează obligaţiile în termen de 30 zile lucrătoare de la data înregistrării facturii la achizitor, atunci acestuia îi revine obligaţia de a plăti, ca penalităţi, o sumă echivalentă cu o cota procentuala de 0,1% /zi din plata neefectuată, până la îndeplinirea efectivă a obligaţiilor.

**19.3.** - Nerespectarea obligaţiilor asumate prin prezentul contract de către prestator, în mod culpabil şi repetat, dă dreptul achizrului de a considera contractul de drept reziliat şi de a pretinde plata de daune-interese, fără a mai fi necesara punerea în întârziere ori vreo alta formalitate prealabila.

**19.4.** - Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**19.5.** Părțile recunosc în mod expres și sunt de acord că orice sume plătibile în temeiul prezentului articol intră în categoria daune-interese, reprezentând o estimare rezonabilă a compensației echitabile pentru pierderile suferite din cauza neîndeplinirii obligațiilor, care pot fi anticipate în mod rezonabil.

**19.6**. În situația în care Prestatorul nu își îndeplinește la termen sau corespunzător obligațiile contractuale, deși a fost notificat in acest sens de Achizitor, se consideră că aceasta reprezintă o încălcare gravă a obligațiilor principale in sensul art 167 alin 1 litera g din Legea 98/2016 si a art 166 din HG 395/2016.

***20. Încetarea contractului. Rezilierea contractului.***

**20.1** Prezentul Contract poate înceta, prin:

executarea corespunzătoare a obligațiilor conform dispozițiilor prezentului Contract

acordul de voință al Părților, consemnat în scris

rezilierea unilaterală de către o Parte în cazul îndeplinirii în mod necorespunzător sau neîndeplinirii obligațiilor contractuale de către cealaltă Parte contractantă precum și în cazurile expres menționate în prezentul Contract.

**20.2** Achizitorul își rezervă dreptul de a rezilia Contractul, cu efecte depline, printr-o notificare scrisă adresată Prestatorului, după acordarea unui preaviz de 15 zile prestatorului, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale, în oricare dintre situațiile următoare, dar nelimitându-se la acestea, Prestatorul nefiind îndreptățit să pretindă nicio sumă reprezentând daune sau alte prejudicii, dacă:

Prestatorul nu-și îndeplinește obligațiile, conform prevederilor Contractului, la termenele stabilite;

* + 1. Prestatorul nu se conformează, în perioada de timp rezonabilă, conform notificării emise de către Achizitor, prin care i se solicită remedierea Defecțiunilor/ neconformității precum și executarea sau neexecutarea obligațiilor din prezentul Contract, care afectează în mod grav executarea în mod corespunzător și la termen a obligațiilor contractuale ale Prestatorului;
    2. Prestatorul refuză sau omite să aducă la îndeplinire dispozițiile/notificările emise de către Achizitor în condițiile prezentului Contract;
    3. Prestatorul a săvârșit abateri profesionale, care îi pun în discuție integritatea, iar autoritatea contractantă poate demonstra acest lucru prin orice mijloc de probă adecvat, cum ar fi o decizie a unei instanțe judecătorești sau a unei autorități administrative;
    4. Prestatorul se afla in stare de dizolvare sau faliment;
    5. In cazul retragerii autorizației de funcționare a Prestatorului;
    6. Prestatorul subcontractează fără a avea acordul scris al Achizitorului;
    7. Prestatorul se află într-o situație de conflict de interese, iar această situație nu poate fi remediată în mod efectiv prin alte măsuri mai puțin severe;
    8. Prestatorul a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
    9. are loc orice modificare organizațională care implică o schimbare cu privire la personalitatea juridică, natura sau controlul Prestatorului, cu excepția situației în care asemenea modificări sunt realizate prin Act Adițional la prezentul Contract;
    10. apariția oricărei alte incapacități legale care să împiedice executarea Contractului;
    11. Prestatorul eșuează în a furniza/menține/prelungi/reîntregi/completa garanțiile ori asigurările solicitate sau persoana care furnizează garanția ori asigurarea nu este în măsură să-și îndeplinească obligațiile la care s-a angajat prin Contract;
    12. în cazul în care, printr-un act normativ, se modifică interesul public al Achizitorului în legătură cu care se execută Lucrările care fac obiectul Contractului;
    13. Prestatorul a încălcat obligațiile în domeniul mediului, social și al relațiilor de muncă, stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în domeniul de activitate aplicabil Lucrărilor care fac obiectul Contractului;
    14. Prestatorul și/sau reprezentanții acestuia dau sau se oferă să dea (direct sau indirect) unei persoane orice fel de mită, dar, favor, comision sau alte lucruri de valoare ca stimulent sau recompensă pentru:
        1. a acționa sau a înceta să acționeze în legătură cu Contractul;
        2. a favoriza sau nu, a defavoriza sau nu, oricare persoană care are legătură cu Contractul;
        3. sau dacă oricare din membrii personalului Prestatorul, agenți sau Subcontractanți dau sau se oferă să dea (direct sau indirect), unei persoane, stimulente sau recompense, în modul descris în acest paragraf.
    15. Pentru nerespectarea obligațiilor privind conflictul de interese;
    16. la momentul atribuirii Contractului, fie Prestatorul se afla în situația de a fi fost condamnat, prin hotărâre definitivă a unei instanțe judecătorești, fie persoana, care este membru al organului de administrare, de conducere sau de supraveghere al respectivului operator economic ori are putere de reprezentare, de decizie sau de control în cadrul acestuia, se afla în situația de a fi fost condamnată printr-o hotărâre definitivă pentru comiterea uneia dintre următoarele infracțiuni:

1. constituirea unui grup infracțional organizat, astfel cum este prevăzut prin art. 367 din Legea nr. 286/2009 privind Codul penal, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Prestatorul, ca operator economic, a fost condamnat,

2. infracțiuni de corupție, astfel cum este prevăzut prin art. 289-294 din Legea 286/2009, cu modificările și completările ulterioare, și infracțiuni asimilate infracțiunilor de corupție, astfel cum este prevăzut prin art. 10-13 din Legea 78/2000 pentru prevenirea, descoperirea și sancționarea faptelor de corupție, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Prestatorul, ca operator economic, a fost condamnat,

3. acte de terorism, astfel cum este prevăzut prin art. 32-35 și art. 37-38 din Legea nr. 535/2004, privind prevenirea și combaterea terorismului, cu modificările și completările ulterioare, sau prin dispozițiile corespunzătoare ale legislației penale a statului în care Ofertantul/Prestatorul, ca operator economic, a fost condamnat,

4. spălarea banilor, astfel cum este prevăzut prin art. 29 din Legea nr. 656/2002, pentru prevenirea și sancționarea spălării banilor precum și pentru instituirea unor măsuri de prevenire și combatere a finanțării terorismului, republicată, cu modificările ulterioare, sau finanțarea terorismului, astfel cum este prevăzut prin art. 36 din Legea nr. 535/2004, cu modificările și completările ulterioare sau prin dispozițiile corespunzătoare ale legislației penale a statului în care Ofertantul/Prestatorul, ca operator economic, a fost condamnat,

5. fraudă, astfel cum este prevăzut prin articolul I din Convenția privind protejarea intereselor financiare al Comunității Europene din 27 noiembrie 1995;

xviii. are loc o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justiție a Uniunii Europene și, ca urmare a acestui fapt, Contractul nu ar fi trebuit să fie atribuit Prestatorului.

**20.3**. Achizitorul își rezervă dreptul de a denunța Contractul, printr-o notificare scrisă adresată Prestatorului, dacă împotriva acestuia din urmă se deschide procedura falimentului, Prestatorul având dreptul de a pretinde numai plata corespunzătoare pentru partea din Contract îndeplinită până la data denunțării unilaterale a Contractului.

**20.4** Contractul de achiziție este reziliat de drept in situația in care ofertantul declarat câștigător cu care Achizitorul a încheiat contractul de achiziție publică se angajează sau încheie orice alte înțelegeri privind prestarea de servicii, direct ori indirect, în scopul îndeplinirii contractului de achiziție publică, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante sau ai furnizorului de servicii de achiziție implicat în procedura de atribuire cu care autoritatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii contractului de achiziție publică, pe parcursul unei perioade de cel puțin 12 luni de la încheierea contractului.

**20.5.** În cazul producerii/ apariției oricăruia din evenimentele sau circumstanțele precizate mai sus, Achizitorul, la împlinirea termenului de preaviz de 15 zile, are dreptul să rezilieze Contractul, rezilierea operând de plin drept fără nicio altă notificare prealabilă, fără încuviințarea vreunei instanțe judecătorești și/sau arbitrale și fără a mai fi necesară îndeplinirea vreunei alte formalități și, după caz, să evacueze Prestatorul din locația Achizitorului. La rezilierea contractului, Achizitorul are dreptul la despăgubiri cu titlu de daune-interese compensatorii.

**20.6** Dacă, înainte de expirarea termenului de preaviz, Prestatorul remediază situațiile invocate de către Achizitor ca motiv al rezilierii, înștiințarea încetează să aibă efect, iar Achizitorul nu va mai fi îndreptățit să rezilieze Contractul, sub condiția ca situația de încălcare a obligațiilor Contractuale generată de Prestator să nu pericliteze finalizarea în bune condiții și la timp a Contractului, caz în care, pe lângă dreptul de a cere rezilierea, Achizitorul va fi îndreptățit și la plata de daune-interese.

**20.7** În perioada de preaviz susmenționată Prestatorul este considerat, de drept, în întârziere, acesta fiind obligat la plata de penalități.

**20.8** Încetarea prezentului Contract nu va avea niciun efect asupra obligațiilor deja scadente între părțile Contractante.

**20.9** In cazul rezilierii contractului, achizitorul va întocmi situația serviciilor efectiv prestate, inventarul documentaţiilor deja realizate, după care se vor stabili sumele care urmează să le plătească în conformitate cu prevederile contractului, precum şi daunele pe care trebuie sa le suporte prestatorul din vina căruia s-a reziliat contractul.

În acest sens, achizitorul va convoca in maximum 5 zile de la data rezilierii contractului, comisia de recepție, care va efectua recepția cantitativa a documentaţiilor predate.

Prevederile prezentelor clauze nu înlătură răspunderea părții care, în mod culpabil, a cauzat încetarea Contractului.

**20.10**. În orice situație in care Achizitorul este îndreptățit la despăgubiri, poate retine aceste despăgubiri din orice sume datorate prestatorului sau poate executa garanția de buna execuție, in conformitate cu prevederile prezentului contract.

**20.11.** După rezilierea contractului, achizitorul poate decide continuarea prestării serviciilor, cu respectarea prevederilor legale privind achizițiile publice.

***21.******Forța majoră. Cazul fortuit. Impreviziunea.***

**21.1.** **Forța majoră**

**(1)** Forţa majoră trebuie constatată de autoritatea competentă în materie, în lipsa documentului constatator partea care invoca forța majoră neputând beneficia de efectele ei.

**(2)** Forţa majoră exonerează părțile contractante de îndeplinirea obligațiilor asumate prin prezentul Contract, pe toată perioada în care acționează aceasta sub rezerva constatării ei potrivit dispozițiilor alin 1.

**(3)** Îndeplinirea Contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

**(4)** Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și de a lua orice măsuri care îi stau la dispoziție, în vederea limitării consecințelor sau prejudiciilor produse celeilalte părți.

**(5)** Dacă forţa majoră acționează sau se estimează că va acționa o perioadă mai mare de 1 luna, oricare parte va avea dreptul să notifice celeilalte părți încetarea de plin drept a prezentului contract, fără ca vreuna dintre părți să poată pretinde celeilalte daune-interese.

**21.2.** **Cazul** **Fortuit**

**(1)** Cazul fortuit este un eveniment care nu poate fi prevăzut nici împiedicat de către partea care ar fi trebuit să răspundă dacă evenimentul nu s-ar fi produs. Partea afectată de cazul fortuit are obligația de a notifica celeilalte părți, imediat și în mod complet, producerea acestuia.

**(2)** Dacă evenimentul fortuit a produs o imposibilitate totală și definitivă de executare a oricăreia dintre obligațiile contractuale, atunci contractul este desființat de plin drept și fără vreo notificare, chiar din momentul producerii evenimentului fortuit.

**21.3.** **Impreviziunea**

**(1)** Părțile își vor executa obligațiile asumate prin contract, chiar dacă executarea lor a devenit mai oneroasă din cauza schimbării excepționale a unor împrejurări care nu au putut fi prevăzute înainte de semnarea contractului.

**(2)** În situația în care schimbarea excepțională a împrejurărilor conduce la executarea excesiv de oneroasă a contractului, făcând vădit injustă obligarea oricăreia dintre părți la îndeplinirea obligațiilor sale, părțile pot stabili, de comun acord, una din următoarele măsuri:

a) adaptarea contractului, pentru a distribui în mod echitabil între părți pierderile și beneficiile rezultate din schimbarea excepțională a împrejurărilor;

b) încetarea contractului.

***22. Soluționarea litigiilor***

**22.1.** Achizitorul și Prestatorul vor face toate eforturile pentru a rezolva pe cale amiabilă orice neînțelegere sau dispută care se poate ivi între ei, în cadrul sau în legătură cu îndeplinirea Contractului.

**22.2.** În ipoteza în care părțile nu reușesc o soluționare amiabilă, fiecare dintre acestea poate solicita ca disputa să se soluționeze de către instanțele judecătorești competente.

***23******Limba care guvernează contractul***

**23.1.** Limba care guvernează Contractul este limba română.

***24. Asigurări***

**24.1** În termen de 14 zile de la semnarea contractului, Prestatorul va încheia și va menține în vigoare, până la recepția documentaţiilor, o asigurare de răspundere civila profesională care va acoperi riscul unei neglijențe profesionale pentru activitatea ce face obiectul prezentului contract.

sigurarea de răspundere civilă profesională, ce va cuprinde toate riscurile ce ar putea apărea privind serviciile prestate, echipamentele, personalul propriu, precum şi daunele sau prejudiciile aduse către terţe persoane fizice sau juridice și o va menţine în vigoare pe toată toată durata derulării prezentului contract, conform art. 31 din Legea 10/1995 cu modificările și completările ulterioare. etc.

**24.2**. Prestatorul are obligația de a prezenta Achizitorului, polița de asigurare și recipisele pentru plata primelor curente (actualizate).

**24.3**. În cazul neprezentării poliței de asigurare și a recipiselor pentru plata primelor, solicitate repetat, după un termen rezonabil de 30 de zile, Achizitorul va putea decide rezilierea contractului, în condițiile subclauzei 20.2.

***25.******Legea aplicabilă contractului***

**25.1.** Contractul va fi interpretat conform legilor din România.

***26. Subcontractarea, Terț susținător.***

**26.1. Subcontractarea**

**26.1.1.** La încheierea Contractului sau atunci când se introduc noi subcontractanți, este obligatorie **furnizarea** către Achizitor a **contractelor încheiate de către Prestator cu subcontractanții** nominalizați in oferta sau declarați ulterior, astfel încât **activitățile** ce revin acestora sa fie cuprinse in Contract devenind anexe ale acestuia. Ele trebuie sa cuprindă obligatoriu, însă fără a se limita:

1. denumirea subcontractanților,
2. reprezentanții legali ai noilor subcontractanți,
3. datele de contact,
4. activitățile ce urmează a fi subcontractate,
5. valoarea aferenta prestațiilor,
6. opțiunea de a fi plătiți direct de către Achizitor,
7. opțiunea de cesionare a contractului in favoarea Achizitorului (daca este cazul).

**26.1.2**. Prestatorul are dreptul de a înlocui/implica noi subcontractanți în perioada de implementare a Contractului, cu condiția ca schimbarea sa nu reprezinte o modificare substanțială a acestuia, in conformitate cu cele prevăzute expres de legislația in vigoare privind achizițiile publice.

**26.1.3.** Prestatorul nu va avea dreptul de a înlocui/implica niciun subcontractant, în perioada de implementare a contractului fără acordul prealabil al Achizitorului. Orice solicitare privind înlocuirea/implicarea de noi subcontractanți, însoţită de documentele prevăzute la pct. 26.1.5, va fi înaintată de către Prestator în vederea obținerii acordului Achizitorului într-un termen rezonabil şi care nu va putea fi mai mic de 15 zile înainte de momentul începerii activității de către noii subcontractanți.

**26.1.4.** În situația prevăzută la art. 26.1.2. Prestatorul poate înlocui/implica subcontractanții în perioada de implementare a contractului, în următoarele situații:

**a)** înlocuirea subcontractanților nominalizați în ofertă şi ale căror activitati au fost indicate in oferta ca fiind realizate de subcontractanți;

**b)** declararea unor noi subcontractanți, ulterior semnării contractului, în condițiile în care lucrările ce urmează a fi subcontractate au fost prevăzute în oferta, fără a se indica inițial opțiunea subcontractării acestora;

**c)** renunțarea, retragerea subcontractanților inițiali din contract.

**26.1.5.** În vederea obținerii acordului Achizitorului, noii subcontractanți sunt obligați să prezinte:

1. o declarație pe proprie răspundere prin care își asumă prevederile caietului de sarcini si a propunerii tehnice depusa de către Prestator la oferta, pentru activitățile supuse subcontractării.;
2. contractele de subcontractare încheiate între Prestator si noii subcontractanți ce vor cuprinde obligatoriu dar fără a se limita la acestea, informații cu privire la activitățile ce urmează a fi subcontractate, datele de contact si reprezentanții legali, valoarea aferenta activității ce va face obiectul contractului;
3. certificatele și alte documente necesare pentru verificarea inexistenței unor situații de excludere și a resurselor/capabilităților corespunzătoare părților de implicare în contractul de achiziție publică.

**26.1.6.** Dispozițiile privind înlocuirea/implicarea de noi subcontractanți nu diminuează in nici o situație răspunderea Prestatorului in ceea ce privește modul de îndeplinire a Contractului.

**26.1.7.** In vederea finalizării Contractului, Achizitorul poate solicita în condițiile legislației achizițiilor, iar Prestatorul se obliga sa cesioneze in favoarea Achizitorului, contractele încheiate cu subcontractanții acestuia, Prestatorul obligându-se totodată să introducă in contractele sale cu subcontractanții clauze in acest sens. Intr-o asemenea situație Contractul va fi continuat de subcontractanți. Dispozițiile privind cesiunea contractului de subcontractare nu diminuează in nici o situație răspunderea Prestatorului fata de Achizitor în ceea ce privește modul de îndeplinire a Contractului.

**26.2. Terțul Susținător**

**26.2.1.** Prezentul contract reprezintă si contract de cesiune a drepturilor litigioase ce rezulta din încălcarea obligațiilor ce ii revin terțului susținător in baza angajamentului ferm, anexa la prezentul contract. Cu titlu de garanție, prin semnarea prezentului contract, Prestatorul consimte ca Achizitorul se poate substitui in toate drepturile sale, rezultate în urma încheierii angajamentului ferm, putând urmări orice pretenție la daune pe care acesta ar putea sa o aibă împotriva terțului susținător pentru nerespectarea obligațiilor asumate de către acesta.

**26.2.2.** În cazul in care Prestatorul este in imposibilitatea derulării prezentului contract, respectiv pentru partea de contract pentru care a primit susținere din partea terțului in baza angajamentului ferm, terțul susținător este obligat a duce la îndeplinire acea parte a contractului care face obiectul respectivului angajament ferm. Înlocuirea Prestatorului inițial cu terțul susținător, nu reprezintă o modificare substanțială a contractului in cursul perioadei sale de valabilitate si se va efectua prin semnarea unui act adițional la contract si fără organizarea unei alte proceduri de atribuire.

**26.3** În cazul înlocuirii, pe parcursul prestării serviciilor, a unor persoane din echipa propusă inițial de supervizor, acestea vor fi supuse aprobării Autorității Contractante in conformitate *cu art 162 din H.G. nr. 395/2016 .*

*Înlocuirea personalului de specialitate nominalizat pentru îndeplinirea contractului se realizează numai cu acceptul autorităţii contractante, şi nu reprezintă o modificare substanţială, aşa cum este aceasta definită în art. 221 din Lege, decât în următoarele situaţii: a) noul personal de specialitate nominalizat pentru îndeplinirea contractului nu îndeplineşte cel puţin criteriile de calificare/selecţie prevăzute în cadrul documentaţiei de atribuire; b) noul personal de specialitate nominalizat pentru îndeplinirea contractului nu obţine cel puţin acelaşi punctaj ca personalul propus la momentul aplicării factorilor de evaluare. (2) În situaţiile prevăzute la alin. (1), contractantul are obligaţia de a transmite pentru noul personal documentele solicitate prin documentaţia de atribuire fie în vederea demonstrării îndeplinirii criteriilor de calificare/selecţie stabilite, fie în vederea calculării punctajului aferent factorilor de evaluare.*

***27. Alte clauze care deriva din specificul obiectului contractului***

**27.1.** Prestatorul are obligația de a presta serviciile în deplină conformitate cu prevederile caietului de sarcini, orice obligație prevăzută in acesta din urma fiind considerată ca o obligație de îndeplinit in baza prezentului contract.

***28.******Cesiunea***

**28.1** În prezentul Contract, cesiunea este permisă exclusiv în situațiile reglementate de art. 150 din H.G. nr. 395/2016 și de art. 221 alin. 1 lit. d) pct.(iii) și (ii) din Legea nr. 98/2016.

**28.2** În situația încălcării dispozițiilor art. 28.1, Achizitorul are dreptul să rezilieze prezentul Contract fără îndeplinirea vreunei formalități, nefiind necesară nicio notificare sau altă măsură în vederea înștiințării rezilierii contractului pentru motivul menționat anterior, nefiind necesară, de asemenea, nicio încuviințare sau intervenție din partea vreunei instanțe judecătorești și/sau arbitrale.

**28.3** Orice drept sau obligație cesionat/cesionată de către Contractant cu încălcarea dispozițiilor art 28.1 nu este executoriu/executorie împotriva Achizitorului. O astfel de cesiune nu va exonera prestatorul de nici o responsabilitate privind garanția sau orice alte obligații asumate prin contract

**28.4** În ipoteza prevăzută de dispozițiile art. 221 alin (1) lit. d) pct.(ii), preluarea prezentului Contract nu operează automat prin faptul reorganizării, ci este supusă aprobării de către Achizitor. În acest sens, Prestatorul este obligat să notifice Achizitorul, cu privire la posibilitatea preluării Contractului de către o nouă persoană juridică născută în urma unui proces de reorganizare juridică a persoanei Prestatorului, în termen de maximum 3 (trei) zile de la data nașterii noii persoane. Achizitorul are termen de maximum 30 (treizeci) de zile de la data notificării de către Contractant pentru a-și exprima acordul/dezacordul cu privire la preluarea Contractului de către o nouă persoană juridică născută în urma unui proces de reorganizare juridică a persoanei Prestatorului (de exemplu: fuziune, divizare, etc.).

***29. Comunicări***

**29.1.(1)** Orice comunicare între părți, referitoare la îndeplinirea prezentului Contract, trebuie să fie transmisă în scris.

**(2)** Orice document scris trebuie înregistrat atât în momentul transmiterii, cât și în momentul primirii.

**29.2.** Comunicările dintre părți se pot face și prin fax sau e-mail, cu condiția confirmării în scris a primirii comunicării.

***30. Confidențialitatea datelor***

**30.1** Prelucrarea datelor cu caracter personal se face cu respectarea Regulamentului european privind protecția datelor cu caracter personal (GDPR).

**31. Clauză standard privind protecția datelor personale**

**31.1.** Părțile trebuie să respecte normele si obligațiile impuse de dispozițiile în vigoare, privind protecția datelor cu caracter personal.

**31.2.** Părțile sunt conștiente de faptul că normele europene din Regulamentul 679/2016 se aplică oricărui operator de date sau împuternicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la:

* 1. capacitatea de a respecta drepturile persoanelor vizate privind ștergerea, corectarea sau transferul informațiilor personale,
  2. informarea în caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securității datelor a ajuns în atenția acestuia,
  3. îndeplinirea tuturor îndatoririlor obligatorii privind documentarea conformării cu Regulamentul 679/2016.

**31.3.** Părțile pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării. Orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemenea, perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

**31.4.** Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce privește obligațiile asumate prin această clauză:

* 1. vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal;
  2. vor preveni utilizarea fără autorizație a sistemelor de prelucrare a datelor;
  3. se vor asigura că persoanele care au dreptul să utilizeze un sistem de prelucrare a datelor au acces numai la datele la care au drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare;
  4. se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se dorește să se efectueze transferul datelor cu caracter personal prin mijloace de transmitere a datelor;
  5. se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor;
  6. se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul încheiat între Părți;
  7. se vor asigura că datele cu caracter personal sunt protejate de distrugere sau pierdere accidentală;
  8. se vor asigura că datele colectate în scopuri diferite pot fi prelucrate separat.

Părțile au înțeles să încheie prezentul contract azi, .........................., data semnării lui de către ultima parte, în 2 (două) exemplare originale, câte unul pentru fiecare parte contractantă.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ACHIZITOR**  **UNITATEA ADMINISTRATIV TERITORIALĂ**  JUDEȚUL CLUJ  **PREŞEDINTE,**  **ALIN TIȘE**   |  |  | | --- | --- | | **DIRECTOR GENERAL**  **LACRIMA HULDUȘAN** |  | | **DIRECTOR EXECUTIV**  **MARIANA RAŢIU** |  | | **DIRECTOR EXECUTIV**  **ILIESCU ȘTEFAN** |  | | **DIRECTOR EXECUTIV**  **LIVIU HÎNCU** |  | | **VIZAT**  **CONTROL FINANCIAR PREVENTIV** |  | | **VIZAT JURIDIC** |  | | **PRESTATOR,**  **..................................... SRL**  **prin reprezentant,**  **ADMINISTRATOR**  **..........................................** |